כחול מגזין שייט יאכטות ישראלי :: גולשי ובעלי סירות הכינרת כובשים את האגם בתל אביב
דף הבית > וייקבורד וסקי מים > גולשי ובעלי סירות הכינרת כובשים את האגם בתל אביב
גולשי ובעלי סירות הכינרת כובשים את האגם בתל אביב
מושיקו צדקה
ב- 31 לאוקטובר 2009 התקיימה כבכל שנה אליפות ישראל בסקי מים בכבלים בפארק דרום בתל אביב.
בתחרות השתתפו כ 70 מתחרים בכל ענפי סקי המים: סלאלום, טריקס, קפיצות, וויקבורד, וויקסקייט.
מזג האוויר הצפוי היה גשום, אך למרבה המזל הגשם פסק יום לפני התחרות והתנאים היו נהדרים. בניגוד לשנים קודמות הייתה נוכחות גדולה מאוד של בעלי סירות מהכינרת אשר נחשפו לתחום הסקי בכבלים בשנים האחרונות ובאו לצפות, להשתתף ולתמוך בבני משפחותיהם וחבריהם אשר התחרו.
הקשר ההדוק בין גולשי הכינרת ובעלי הסירות לבין סקי המים בכבלים ושיתוף הפעולה הולך וגדל משנה לשנה. הרבה יותר קל להתאמן בכל שבת בכינרת ובתוספת, פעם או פעמיים בשבוע להתאמן במרכז, זה מאפשר לגלוש יותר מכפול.
מקצה וויקסקייט התקיים השנה בפעם השנייה בתולדות אליפות ישראל ואני מבטיח שהוא יהפוך למסורת ויתווסף לתחרויות באגם הכינרת.
בתחרות הייתה נוכחות גדולה מאוד של ילדים חדשים. נוכחנו כי דור צעיר של גולשים הולך ומתגבש לו, ועל כך אני מברך. אין ספק שעיניי נישאות לעבר נציגי הדור הבא עתיר הכישרונות, אשר ייצגו אותנו בתחרויות בחו"ל בעתיד הקרוב. כמובן שמתפקידינו לתת להם את כל הכלים הדרושים כולל ציוד וחסויות ולחשוף אותם לרמה הגבוהה ביותר שניתן. עלינו להכשיר עוד מאמנים ומדריכים ולהגדיל את היקף הפעילות במתקנים נוספים ובתחרויות נוספות, זאת על ידי הגדלת היקף הפעילות ושיתוף הפעולה בכינרת בין בעלי הסירות. לא לכל ילד יש אבא עם סירה, ועלינו לדאוג ל"חבר" ילדים עם יכולות לבעלי סירות על מנת שהנוער לא יישאר כבול לכבלים בפארק דרום ויוכל לגלוש גם בכינרת, ולהשתפר!
באוקטובר 2010, תארח ישראל את אליפות העולם בסלאלום, טריקס וקפיצות. חובה לבוא, לראות ולתמוך בספורטאים שלנו.
לקראת השנה הבאה אני מתכונן להקים את איגוד בעלי הסירות בכינרת. איגוד שמטרתו: חלוקת מידע הכרחי לבעלי סירות.
שיתוף פעולה ואירועים לבעלי סירות בכינרת ומפגשים חודשיים ושבועיים.
מידע על סירות למכירה.
מידע על אחסנת סירות בכינרת.
ההרשמה תחל בקרוב ותתבצע דרך האתר www.wakeboard.co.il כולם מוזמנים להצטרף!